Mbuk waebom di ngub ke wiyao. Mbes Moses obum Ngaorom bibaebe kisao sao hakl Hambun sao ora waeb bu wisaol Mondom ngo wiyao baeben hambun ora men hakol nao bi El mend baondib men sao bu hul harob sin Obum ke hondoklbur hayao ora ke wiyao. Ngub wiyaol mondom man ngo wiyao baeben nim el mend nao baondib mini hambun sao ebe men hakol bu haklwaol, man ngom ni ebe bu muklao ko nen sabo harob sin, obum baehaemen hora mao oba ora buklaol obu ke hondoklbur hayao ora.
